**VADÁSZATI KULTURÁLIS EGYESÜLET**

2022. évi egyszerűsített éves beszámolójának

**KIEGÉSZÍTŐ MELLÉKLETE**

1163 Budapest; Cziráki utca 26-32. II. em. 156.

Nyilv. szám: 01-02-0000410

Országos azonosító: 0100/67452/1991/674521991

Ügyszám: 0100/Pk.67452/1991

Adószám: 19677079 - 2 – 42

Közösségi adószám: HU19677079

Statisztikai számjel: 19677079-9499-529-01

🕮

A közzétett adatokat könyvvizsgáló nem ellenőrizte.

Budapest, 2023. május 27.

.....................................

Oláh Csaba Hubert

elnök

***I. Általános kiegészítések***

**1. Az Egyesület bemutatása**

Az Egyesület **1991. 12.16.-án alakult,** az alakulást a Fővárosi Törvényszék **jegyezte be**.

A Szervezet működési formáját tekintve Egyesület.

Az Egyesület fő tevékenysége: **oktatás, természetvédelem**

Az Egyesület közhasznúsági fokozata: Közhasznú

Az Egyesület vállalkozási tevékenységet nem folytat.

Az Egyesület arra törekszik, hogy a vadászatot, mint az ember és a természet viszonyának egyik legősibb formáját méltóvá tegye a nemes hazai vadászhagyományainkhoz.

Egyesíti mindazon vadászokat és természetbarátokat, akik a vadászati kultúra és etika ápolása, terjesztése érdekében tevékenyen részt kívánnak venni.

Ezeket a célokat hazai és nemzetközi viszonylatban is képviseli.

Az Egyesület nagy hangsúlyt helyez arra, hogy az ifjúság megismerje és megszeresse a természetet és a vadászati hagyományokat.

Az Egyesület céljait elsősorban programok szervezése és rendezvényeken, kiállításokon történő részvételek során valósítja meg.

Az Egyesület tárgyévben 421 tagot számlált.

A Saját tőke összege 12 786 E Ft.

Az Egyesület székhelye: 1163 Budapest; Cziráki utca 26-32. II. em. 156.

Az Egyesület fiókteleppel nem rendelkezik.

Az Egyesületnek függő vagy átvállalt kötelezettségei nincsenek.

Az Egyesülettel szemben peres eljárás nincs folyamatban.

A működés során a környezetre káros hulladék nem keletkezett.

Az Egyesület 3 tagú társadalmi megbízatású elnökség vezetésével működik.

Az Egyesület felmérte és értékelte az orosz-ukrán háborúnak az Egyesület pénzügyi és vagyoni helyzetére, valamint jövőbeni működőképességére gyakorolt lehetséges hatását, figyelembe véve az egyszerűsített éves beszámoló fordulónapja és az egyszerűsített éves beszámoló aláírásának időpontja között meghozott kormányzati és egyéb intézkedéseket is.

Kijelentjük, hogy a fentiekkel kapcsolatos felmérésünk és értékelésünk alapján arra a következtetésre jutottunk, hogy a beazonosított hatások nincsenek olyan jelentős vagy számottevően negatív hatással az Egyesület 2023. évi pénzügyi és jövedelmi helyzetére, amelyek lényegesen bizonytalanná tennék az Egyesületnek a vállalkozás folytatására vonatkozó képességét.

**2. A számviteli politika fő vonásai**

**Értékelési módok és eljárások**

A mérlegben az eszközök és a források beszerzési áron szerepelnek.

**Értékcsökkenés elszámolása**

A terv szerinti értékcsökkenés elszámolása lineáris módszerrel történik. A számvitelben a várható elhasználódási idő alapján kerül elszámolásra az értékcsökkenés.

**Befektetett eszközök** között kerülnek kimutatásra az immateriális javak, tárgyi eszközök és befektetett pénzügyi eszközök, melyek tartósan, egy évnél tovább szolgálják az Egyesület tevékenységét. Ez utóbbiakkal az Egyesület nem rendelkezik.

Az immateriális javak és tárgyi eszközök értékelése az eredeti bruttó értékből kiindulva, levonva a tárgyév végéig elszámolt értékcsökkenést, könyvszerinti nettó értéken történik.

Az Egyesület az immateriális javak és tárgyi eszközök terv szerinti értékcsökkenését az eszköz várható elhasználódási idejének és a hasznos időtartam végén várhatóan reali­zál­ható érték, azaz a maradványérték figyelembe vételével határozza meg. A leírás alapja az eszköz aktiválásakor megállapított bruttó érték és a maradványérték különbözete.

Az értékcsökkenés az üzembe helyezés napjától kezdődően havonta, a számviteli politikában foglaltak szerinti mértékben, lineáris módszerrel, napra időarányosan kerül elszámolásra.

A kis értékű (200 E Ft egyedi beszerzési érték alatti) eszközök felhasználáskor egy összegben értékcsökkenésként leírásra kerülnek.

###### Készletek értékelése

Az Egyesület 2 193 E Ft értékben rendelkezik készletekkel. A készletek a fordulónapon az utolsó beszerzési áron kerülnek értékelésre. Az Egyesület a Készleteknél a fordulónapon 854 E Ft értékvesztéssel rendelkezik.

**Követelések értékelése - céltartalékképzés**

A fennálló követelések a számviteli törvényben előírt értékelés szerint (értékvesztéssel csökkentett) bekerülési értéken szerepelnek a mérlegben. Az Egyesület a lejárt határidős és mérlegkészítésig ki nem egyenlített követeléseket egyedileg értékeli, s indokolt esetben értékvesztést számol el.

A mérleg fordulónapján fennálló egyes követelésekre tárgyévben értékvesztést nem számolt el az Egyesület, behajthatatlan követelés nem volt a tárgyévben.

Céltartalékot nem képzett az Egyesület, ugyanis azt semmilyen jövőbeni kötelezettség nem indokolta.

**Könyvvezetés módja:** Kettős könyvvitel

**Beszámoló formája:** Egyszerűsített Éves Beszámoló

**Mérleg típusa:** „A” változatú

**Eredménykimutatás típusa:** Összköltség eljárással készített eredménykimutatás

Az Egyesület közhasznú szervezet, ezért közhasznúsági jelentést is készít.

**A mérleg fordulónapja**: 2022. december 31.

**A mérlegkészítés időpontja:** 2023. március 31.

**Könyvviteli szolgáltató:** DrTM’67 Pénzügyi Szakértő Intézet Kft.

dr. Tasnádi Márta Éva 005030

***II. A MÉRLEG-hez kapcsolódó kiegészítések***

Az Egyesület Eszközei elsősorban készletekből és pénzeszközökből, Forrásai a Saját tőke elemeiből állnak.

**Össze nem hasonlítható adatok**

Az Egyesület mérlegében az adatok összehasonlíthatók az előző üzleti év megfelelő adatával, jogszabályi változások sem indokoltak átrendezéseket.

**Előző évek módosítása**

A korábbi (lezárt) évekhez kapcsolódóan a tárgyévben ellenőrzés, önellenőrzés jelentősnek minősülő hibát nem tárt fel.

**Saját tőke**

Az Egyesületnél a tárgyévben értékhelyesbítés és értékelési tartalék nem került elszámolásra, a Saját Tőke 12 786 E FT, mely 11 420 felhalmozott eredményből és közhasznú alaptevékenységből származó 1 366 E Ft tárgyévi nyereségből áll.

**Öt évnél hosszabb lejáratú kötelezettségek**

A mérlegben olyan, bemutatást igénylő kötelezettség nem szerepel, amelynek a hátralévő futamideje több, mint öt év.

**Biztosított kötelezettségek**

A mérlegben kimutatott tárgyévi kötelezettségek között jelentős, zálogjoggal vagy hasonló jogokkal biztosított kötelezettség nem szerepel.

**Kötelezettségek kapcsolt vállalkozással szemben**

A Egyesületnek nincs kapcsolt vállalkozása, ezért a fordulónapon kapcsolt vállalkozással szembeni kötelezettség jogcímén bemutatást igénylő tétel nem állt fenn.

***III. Az EREDMÉNYKIMUTATÁS-hoz kapcsolódó kiegészítések***

Az Egyesület bevételei tagdíjból, saját bevételből és támogatásokból állnak.

Költségei és ráfordításai az alaptevékenység céljai megvalósításának érdekében merültek fel.

**Össze nem hasonlítható adatok**

Az Egyesület eredménykimutatásában az adatok összehasonlíthatók az előző üzleti év megfelelő adatával, jogszabályi változások sem indokoltak átrendezéseket.

**Előző évek módosítása**

A korábbi (lezárt) évekhez kapcsolódóan a tárgyévben ellenőrzés, önellenőrzés jelentősnek minősülő hibát nem tárt fel.

**Kivételes nagyságú vagy előfordulású tételek**

A számviteli politikában meghatározott kivételes nagyságú vagy előfordulású bevételek, költségek és ráfordítások összegét az Egyesület a mérlegfőösszeg 40%-ában határozza meg, mely a tárgyévben 5.813 E Ft.

Kivételes nagyságú vagy előfordulású bevétel, költség vagy ráfordítás a tárgyévben nem volt.

***IV. Tájékoztató adatok***

**Kapcsolt felekkel bonyolított ügyletek**

Mivel az Egyesületnek nincs kapcsolt vállalkozása, így a beszámolási időszakban az Egyesület kapcsolt felekkel lényeges, bemutatást igénylő, nem a szokásos piaci feltételek között megvalósuló ügyletet nem bonyolított.

**Vezető tisztségviselők előlegei, kölcsönei, garanciái**

Az Egyesület a tárgyidőszakban a vezető tisztségviselője részére kölcsönt nem folyósított, garancia vállalására nem került sor.

Létszámadatok

A tárgyévben foglalkoztatott munkavállalók átlagos statisztikai állományi létszáma 1 fő.